દિશા ભજીયા બનાવીને હૉલમાં આવીને બેઠી. બરાબર એ જ સમયે ટી.વી પર “સુરજ હુઆ મધધમ” આવી રહ્યું હતું.દિશાએ ચેનલ બદલવાની તસ્દી ના લીધી. એને ગમી રહ્યું હતું. ગીત હજુ ચાલી જ રહ્યું હતું કે પૂજન બહારની જ દુકાનથી ગ્રીનચીલી સોસ લઈને એન્ટર થયો. રૂમમાં શાહરુખ કાજોલ નો રોમાન્સ ફરી વાળ્યો હતો. પૂજન ગ્રીન ચીલી સોસ લઈને હૉલમાં જ બેસી ગયો. ગીત પૂરું થયું ત્યારે જ બન્ને ને યાદ આવ્યું કે હજુ ભજીયા ખાવાના બાકી છે. દિશાને પરસેવો વળી રહ્યો હતો. પૂજન રસોડામાંથી ભજીયા અને ચટણી એક પ્લેટમાં કાઢીને લઇ આવ્યો.